રાજકોટમાં 33 વર્ષીય યુવાનની તીક્ષ્ણ હથિયારના ઘા મારી હત્યા કરાયેલી હાલતમાં લાશ મળી આવી હતી. જેમાં પહેલા તો સ્ટોન કિલરે હત્યા કરી હોવાની થિયરી વહેતી થઈ હતી પરંતુ પોલીસે ઘટનાક્રમ ઉકેલતા ચોંકાવનારી બાબત સામે આવી હતી કે પિતાએ જ પુત્રની હત્યા કરાવવાની સોપારી આપી હતી કારણ કે તેને પત્નીના ચારિત્ર પર શંકા હતી. સગા પિતાને 33 વર્ષ પછી પોતાના મોટા પુત્ર અને માતા પર શંકા ગઇ કે, આ પુત્ર તેનો નથી. માટે પિતાએ 5 લાખ રૂપિયાની સોપારી આપી પુત્રની હત્યા કર્યાનો ઘટસ્ફોટ થયો છે. વળી આરોપીએ કબૂલાત કરી હતી કે પહેલા તો પત્ની અને પુત્ર બન્નેની હત્યા કરવાનો પ્લાન હતો. પરંતુ કોઇ કારણોસર યુક્તિ બદલી સાડા ચાર લાખ રૂપિયા ચૂકવી દઇને પુત્રની હત્યા કરાવી હતી. આ પહેલા નાના પુત્રની પણ સોપારી આપી હોવાનું પણ બહાર આવ્યુ હતું.